CELEX: 
Language: mt
Date: 2020-05-18 00:00:00
Title: DEĊIŻJONI DELEGATA TAL-KUMMISSJONI (UE) .../... li temenda d-Direttiva 2003/87/KE tal-Parlament Ewropew u tal-Kunsill, fir-rigward tal-esklużjoni ta’ titjiriet li jidħlu mill-Iżvizzera mill-iskema tal-UE għall-iskambju tal-kwoti tal-emissjonijiet

IL-KUMMISSJONI
                               EWROPEA

                                                        Brussell, 18.5.2020
                                                        C(2020) 3107 final

                   DEĊIŻJONI DELEGATA TAL-KUMMISSJONI (UE) .../...

                                            ta’ 18.5.2020

      li temenda d-Direttiva 2003/87/KE tal-Parlament Ewropew u tal-Kunsill, fir-rigward
     tal-esklużjoni ta’ titjiriet li jidħlu mill-Iżvizzera mill-iskema tal-UE għall-iskambju tal-
                                          kwoti tal-emissjonijiet

                                    (Test b’rilevanza għaż-ŻEE)

MT                                                                                                  MT
 ---pagebreak---                                   MEMORANDUM TA’ SPJEGAZZJONI

     1.       KUNTEST TAL-ATT DELEGAT
     L-iskema tal-UE għall-iskambju tal-kwoti tal-emissjonijiet (emissions trading system - ETS)
     tkopri titjiriet li jitilqu minn ajrudromi fiż-Żona Ekonomika Ewropea (ŻEE), kif ukoll titjiriet
     li jidħlu minn pajjiżi terzi u li jkunu soġġetti għall-Artikolu 25a tad-Direttiva 2003/87/KE. L-
     Artikolu 25a jikkonferixxi setgħat ta’ implimentazzjoni lill-Kummissjoni biex tipprevedi
     titjiriet li jenħtieġ li jiġu esklużi mill-attivitajiet tal-avjazzjoni elenkati fl-Anness I sabiex
     tipprevedi interazzjoni ottimali bejn is-sistema tal-Unjoni u l-miżuri ta’ pajjiżi terzi għat-
     tnaqqis tal-impatt tat-titjiriet fuq it-tibdil fil-klima. Filwaqt li l-aspettattiva fl-2008 kienet li l-
     miżuri ta’ pajjiżi terzi għandhom ikunu ekwivalenti1, l-emendi sussegwenti fid-Direttiva
     2003/87/KE ma kellhomx l-istess livell ta’ aspettattiva2, u l-kamp ta’ applikazzjoni tal-ETS
     tal-UE bħalissa huwa limitat għat-titjiriet fiż-ŻEE sa tmiem l-2023 għajr fejn ikun hemm
     Ftehim ta’ kollegament fis-seħħ3.
     Id-Direttiva 2003/87/KE tapplika irrispettivament min-nazzjonalità tal-operatur tal-linja tal-
     ajru u fil-prinċipju tkopri t-titjiriet li jitilqu minn ajrudrom li jinsab fit-territorju ta’ Stat
     Membru jew li jaslu fih. It-trattament ugwali tal-operaturi tal-inġenji tal-ajru fuq ir-rotot huwa
     fundamentali biex jiġu evitati distorsjonijiet tal-kompetizzjoni. F’Diċembru 2015, waqt il-21
     Konferenza tal-Partijiet għall-Konvenzjoni Qafas tan-NU dwar it-Tibdil fil-Klima, intlaħaq
     Ftehim bejn l-Unjoni Ewropea u l-Iżvizzera dwar il-kollegament tal-iskemi għall-iskambju
     tal-kwoti tal-emissjonijiet ta’ gassijiet serra tagħhom u ġie ffirmat fit-23 ta’ Novembru 20174.
     Dan il-Ftehim ta’ kollegament iżomm it-trattament ugwali tal-operaturi tal-inġenji tal-ajru fuq
     ir-rotot, fejn l-UE tirregola t-titjiriet li jitilqu lejn l-Iżvizzera, u fejn l-Iżvizzera hija
     responsabbli għat-titjiriet mill-Iżvizzera lejn iż-ŻEE5.
     F’konformità mal-Ftehim ta’ kollegament, din id-Deċiżjoni teżenta t-titjiriet minn ajrudromi
     fl-Iżvizzera lejn ajrudromi fiż-ŻEE mill-ETS tal-UE. Tapplika mid-dħul fis-seħħ tal-Ftehim
     ta’ kollegament.
     F’termini ta’ effetti ambjentali, l-emissjonijiet addizzjonali tad-diossidu tal-karbonju (CO2)
     mill-avjazzjoni koperti mill-ipprezzar tal-karbonju permezz tal-kollegament tal-ETS tal-UE u
     l-ETS tal-Iżvizzera inizjalment jitqiesu li jammontaw għal madwar 3,2 miljun tunnellata,
     maqsuma b’mod ugwali bejn it-titjiriet li jaslu u dawk li jitilqu. Fir-rigward tal-1,6 miljun
     tunnellata ta’ CO2 mit-titjiriet miż-ŻEE lejn ajrudromi fl-Iżvizzera, il-livell ta’ allokazzjonijiet
     bla ħlas fl-2020 se jkun ta’ madwar 550 000, u dan se jonqos bi 2,2 % kull sena mill-2021 ’il
     quddiem. Se jkun hemm irkant addizzjonali ta’ 100 000 kwota. Għalhekk, huwa mistenni li
     950 000 tunnellata ta’ emissjonijiet addizzjonali jiġu kkumpensati mis-setturi l-oħra koperti

     1
             Il-kelma “ekwivalenti” mhijiex inkluża fit-test operattiv tad-Direttiva 2003/87/KE, iżda hija inkluża fil-
             premessa 17 tad-Direttiva 2008/101/KE.
     2
             Ara, pereżempju, il-premessa 6 tar-Regolament Nru 421/2014 tal-Parlament Ewropew u tal-Kunsill tas-
             16 ta’ April 2014.
     3
             Ir-Regolament (UE) 2017/2392 tal-Parlament Ewropew u tal-Kunsill tat-13 ta’ Diċembru 2017 li
             jemenda d-Direttiva 2003/87/KE biex jitkomplew il-limitazzjonijiet attwali tal-kamp ta’ applikazzjoni
             fl-attivitajiet tal-avjazzjoni u ssir il-preparazzjoni biex tiġi implimentata miżura globali bbażata fuq is-
             suq mill-2021 (ĠU L 350, 29.12.2017, p. 7).
     4
             Il-Ftehim bejn l-Unjoni Ewropea u l-Konfederazzjoni Żvizzera dwar il-kollegament tal-iskemi għall-
             iskambju ta’ kwoti tal-emissjonijiet ta’ gassijiet serra tagħhom (ĠU L 322, 7.12.2017, p. 3-26)
     5
             Dan l-approċċ ġie nnutat bħala mod prattiku biex tissolva l-kwistjoni tar-Responsabbiltajiet u l-
             Kapaċitajiet Komuni iżda Differenzjati, li ilha sfida għal żmien twil fil-kuntest tal-UNFCCC. Ara,
             pereżempju, http://papers.ssrn.com/sol3/papers.cfm?abstract_id=1952554.

MT                                                           1                                                              MT
 ---pagebreak---      mis-sistemi ta’ skambju tal-kwoti tal-emissjonijiet fir-rigward tat-titjiriet mill-ŻEE lejn
     ajrudromi fl-Iżvizzera6.
     It-tieni pass fit-tħaddim ta’ din ir-rabta huwa li l-allokazzjonijiet bla ħlas, u l-livelli relatati ta’
     rkantar ta’ kwoti, jiġu skalati skont il-kamp ta’ applikazzjoni tal-ETS tal-UE skont ir-
     Regolament (UE) Nru 2017/23927. Id-Deċiżjoni tal-Kummissjoni 2011/638/UE8 dwar il-punti
     referenzjali għal allokazzjoni ta’ kwoti bla ħlas lill-operaturi tal-inġenji tal-ajru ipprevediet
     espliċitament bidliet għall-allokazzjonijiet fejn l-atti ġew adottati skont l-Artikolu 25a tad-
     Direttiva 2003/87/KE.
     It-tielet pass, stipulat fil-Parti B tal-Anness I tal-Ftehim ta’ kollegament, huwa li jiġi stabbilit
     tip ta’ “punt uniku ta’ servizz” għall-operaturi tal-inġenji tal-ajru. Mingħajr ma jinbidlu r-
     responsabbiltajiet legali sottostanti fiż-żewġ sistemi, dan ifisser li fil-prattika, l-operaturi tal-
     inġenji tal-ajru li għandhom l-eqreb rabtiet mal-Iżvizzera għandhom jiġu amministrati mill-
     Iżvizzera għall-emissjonijiet tagħhom fiż-żewġ sistemi. L-operaturi tal-inġenji tal-ajru
     b’rabtiet eqreb ma’ pajjiżi taż-ŻEE se jkomplu jiġu rregolati mill-Istat Membru amministrattiv
     eżistenti tagħhom biss. Għalhekk se jirrapportaw ukoll l-emissjonijiet tagħhom minn
     attivitajiet biż-żewġ sistemi, u jċedu l-kwoti korrispondenti. Bil-Ftehim ta’ kollegament, kull
     Parti tibqa’ responsabbli għall-infurzar tas-sistema tagħha tal-iskambju tal-kwoti tal-
     emissjonijiet u għall-ambitu ġeografiku (it-taqsimiet dwar “L-Infurzar Legali” u “L-
     Attribuzzjoni amministrattiva tal-operaturi tal-inġenji tal-ajru” fil-Parti B tal-Anness I).
     L-Anness I tad-Direttiva tal-ETS tal-UE qed jiġi emendat biex jinbidel il-kamp ta’
     applikazzjoni tiegħu fir-rigward tat-titjiriet li jidħlu mill-Iżvizzera. Huwa previst “punt uniku
     ta’ servizz” bħala konvenjenza amministrattiva fir-rigward tal-operaturi tal-inġenji tal-ajru li
     għandhom rabtiet eqreb mal-Iżvizzera u viċi versa. Jekk qatt ikun hemm bżonn proċedimenti
     ta’ infurzar, l-Iżvizzera l-ewwel taġixxi għall-operaturi tal-inġenji tal-ajru amministrati mill-
     Iżvizzera, u l-Istat ta’ amministrazzjoni tal-UE jaġixxi l-ewwel għall-każijiet l-oħrajn kollha.
     L-informazzjoni bejn il-Partijiet se tiġi kondiviża biex ikun żgurat li fil-prattika jkun hemm
     applikazzjoni bla xkiel u effettiva. L-operaturi tal-inġenji tal-ajru amministrati mill-Iżvizzera
     huma indikati mir-Regolament tal-Kummissjoni (KE) Nru 748/2009 dwar il-lista ta’ operaturi
     ta’ inġenji tal-ajru li wettqu attività ta’ avjazzjoni elenkata fl-Anness I għad-Direttiva
     2003/87/KE fl-1 ta’ Jannar 2006 jew wara, li tispeċifika l-Istat Membru ta’ amministrazzjoni
     għal kull operatur ta’ inġenji tal-ajru.
     Ir-raba’ pass li jħaffef il-proċess ta’ kollegament huwa relatat mal-allokazzjoni ta’ kwoti
     mingħajr ħlas. Jekk il-Ftehim ta’ kollegament ikollu jiġi sospiż jew itterminat, kull operatur
     tal-inġenji tal-ajru jkun responsabbli biex jikkonforma individwalment mas-sistemi tal-
     iskambju tal-emissjonijiet, billi juża l-kwoti li jkunu ġew allokati lilu kif ukoll dawk mis-suq.
     Huwa għalhekk xieraq li l-UE għandha tkun responsabbli għat-trasferiment tal-kwoti allokati
     bla ħlas lill-operaturi tal-inġenji tal-ajru amministrati mill-Iżvizzera, fir-rigward tal-attivitajiet
     tat-titjir tagħhom fiż-ŻEE u tat-titjiriet li jitilqu miż-ŻEE lejn l-Iżvizzera. Hekk kif il-kwoti
     bla ħlas għal titjiriet oħra li jitilqu miż-ŻEE jiġu trasferiti lill-operaturi tal-inġenji tal-ajru, fl-
     istess ħin jenħtieġ li jiġu trasferiti wkoll l-allokazzjonijiet bla ħlas relatati mat-titjiriet miż-
     ŻEE lejn l-Iżvizzera. Il-korollarju huwa li l-Iżvizzera tkun responsabbli biex tibgħat
     kwantitajiet ta’ kwoti lill-operaturi tal-inġenji tal-ajru amministrati mill-UE fir-rigward tal-
     attivitajiet tat-titjir tagħhom koperti mill-ETS tal-Iżvizzera, li jirriflettu l-kopertura tal-ETS
     tal-UE.

     6
             Għall-2020, 1,5 % ta’ dawn l-emissjonijiet jistgħu jkunu koperti bi krediti mill-Mekkaniżmu għal
             Żvilupp Nadif tal-UNFCCC.
     7
             Ara l-Artikolu 28a tad-Direttiva 2003/87/KE kif emendata bir-Regolament (UE) 2017/2392.
     8
             Id-Deċiżjoni tal-Kummissjoni 2011/638/KE tas-26 ta’ Settembru 2011

MT                                                      2                                                       MT
 ---pagebreak---      Dan ir-raba’ pass jiġi implimentat permezz tar-Regolament tal-Kummissjoni (UE) Nru
     389/20139, ir-“Regolament dwar ir-Reġistru”, li l-Artikoli rilevanti tiegħu jiddikjaraw:
                                                   “Artikolu 71
                             Implimentazzjoni ta’ arranġamenti ta’ konnessjoni
     L-amministratur ċentrali jista’ joħloq kontijiet u proċessi u jwettaq tranżazzjonijiet u
     operazzjonijiet oħrajn fi żminijiet xierqa sabiex jimplimenta ftehimiet u arranġamenti
     magħmula skont l-Artikoli 25 u 25a tad-Direttiva 2003/87/KE.”
     Ir-Regolament tal-Kummissjoni (UE) Nru 389/2013 jipprovdi għal trasferimenti tal-kwoti lill-
     Iżvizzera u minnha bl-użu tar-Reġistru tal-Unjoni permezz tal-Artikolu 56:
                                                   “Artikolu 56
                                  Allokazzjoni b’xejn ta’ kwoti tal-avjazzjoni
     4.       Fejn ikun hemm fis-seħħ ftehim skont l-Artikolu 25 tad-Direttiva 2003/87/KE li jkun
     jirrikjedi t-trasferiment tal-kwoti tal-avjazzjoni lil operaturi ta’ inġenji tal-ajru li jkollhom
     kontijiet fir-reġistru ta’ skema oħra għall-iskambju ta’ emissjonijiet ta’ gassijiet b’effett ta’
     serra, l-amministratur ċentrali, f’kooperazzjoni mal-amministratur tar-reġistru l-ieħor, għandu
     jiżgura li r-Reġistru tal-Unjoni jittrasferixxi dawk il-kwoti tal-avjazzjoni mill-Kont ta’
     Allokazzjonijiet għall-Avjazzjoni tal-UE għall-kontijiet korrispondenti fir-reġistru l-ieħor.
     5.       Fejn ikun hemm fis-seħħ ftehim skont l-Artikolu 25 tad-Direttiva 2003/87/KE li jkun
     jirrikjedi t-trasferiment tal-kwoti tal-avjazzjoni li jikkorrispondu għal skema oħra għall-
     iskambju ta’ emissjonijiet ta’ gassijiet b’effett ta’ serra lil operaturi ta’ inġenji tal-ajru li
     jkollhom kontijiet fir-Reġistru tal-Unjoni, l-amministratur ċentrali, f’kooperazzjoni mal-
     amministratur tar-reġistru l-ieħor, għandu jiżgura li r-Reġistru tal-Unjoni jittrasferixxi dawk
     il-kwoti tal-avjazzjoni mill-kontijiet korrispondenti tar-reġistru l-ieħor lill-operatur ta’ inġenji
     tal-ajru li jkollu kontijiet fir-Reġistru tal-Unjoni, wara approvazzjoni mill-awtorità kompetenti
     responsabbli għall-amministrazzjoni tal-iskema l-oħra għall-iskambju ta’ emissjonijiet ta’
     gassijiet b’effett ta’ serra.”

     Filwaqt li din id-deċiżjoni delegata teżenta t-titjiriet kollha li jidħlu minn ajrudromi li jinsabu
     fl-Iżvizzera fl-ETS tal-UE mill-2020, ma jfissirx li dawn it-titjiriet mhux se jiġu regolati
     minħabba emendi li jsiru lill-ETS tal-UE b’rabta mal-implimentazzjoni tal-iskema MBM
     (Market-Based Measure - Miżura bbażata fuq is-suq) globali tal-ICAO (International Civil
     Aviation Organization - Organizzazzjoni tal-Avjazzjoni Ċivili Internazzjonali), CORSIA
     (Carbon Offsetting and Reduction Scheme for International Aviation - Skema ta’ Kumpens u
     Tnaqqis tal-Karbonju għall-Avjazzjoni Internazzjonali). Se jiġi ppreżentat rapport lill-
     Parlament Ewropew u lill-Kunsill skont l-Artikolu 28b tad-Direttiva tal-ETS tal-UE. F’dak ir-
     rapport, se jiġu eżaminati t-titjiriet bejn l-Unjoni Ewropea u l-pajjiżi b’sistemi kollegati ta’
     skambju tal-emissjonijiet.

     2.        KONSULTAZZJONIJIET QABEL L-ADOZZJONI TAL-ATT
     Fit-22 ta’ Novembru 2019 saret laqgħa fil-kuntest tal-Grupp ta’ Esperti dwar it-Tibdil fil-
     Klima, li involviet rappreżentanti tal-Istati Membri. Barra minn hekk, ir-rispons online dwar
     it-test tad-Deċiżjoni Delegata kien qed jinġabar fuq il-portal tar-Regolamentazzjoni Aħjar

     9
             Ir-Regolament tal-Kummissjoni (UE) Nru 389/2013 tat-2 ta’ Mejju 2013 li jistabbilixxi Reġistru tal-
     Unjoni skont id-Direttiva 2003/87/KE tal-Parlament Ewropew u tal-Kunsill.

MT                                                       3                                                         MT
 ---pagebreak---      għal erba’ ġimgħat bejn it-2 ta’ Marzu u t-30 ta’ Marzu 2020. Wara l-adozzjoni, l-att delegat
     se jkun soġġett għall-iskrutinju tal-Parlament Ewropew u tal-Kunsill għal perjodu ta’ xahrejn.

     3.      ELEMENTI ĠURIDIĊI TAL-ATT DELEGAT
     Deċiżjoni hija meqjusa bħala l-istrument adattat, u l-Artikolu 25a tad-Deċiżjoni Delegata
     għandu dan l-effett:
     Artikolu 1
     Dan l-Artikolu jemenda l-Anness I tad-Direttiva tal-ETS tal-UE sabiex l-operaturi tal-inġenji
     tal-ajru jkunu eżenti mill-obbligu li jċedu l-kwoti għat-titjiriet li jidħlu minn ajrudromi fl-
     Iżvizzera lejn ajrudromi fiż-ŻEE. F’konformità mar-Regolament (UE) 2017/2392, ma
     jinħarġux kwoti għal dawn it-titjiriet li jidħlu.
     L-Artikolu jżomm l-istabbiltà fir-rigward tal-kopertura tal-operaturi tal-inġenji tal-ajru mill-
     ETS tal-UE, billi jiċċara li d-dispożizzjonijiet li fihom il-limiti għall-inklużjoni se jibqgħu
     mhux affettwati bl-esklużjoni tat-titjiriet li jidħlu mill-Iżvizzera mill-kamp ta’ applikazzjoni
     tal-ETS tal-UE.

MT                                                  4                                                   MT
 ---pagebreak---                       DEĊIŻJONI DELEGATA TAL-KUMMISSJONI (UE) .../...

                                                    ta’ 18.5.2020

       li temenda d-Direttiva 2003/87/KE tal-Parlament Ewropew u tal-Kunsill, fir-rigward
      tal-esklużjoni ta’ titjiriet li jidħlu mill-Iżvizzera mill-iskema tal-UE għall-iskambju tal-
                                           kwoti tal-emissjonijiet

                                             (Test b’rilevanza għaż-ŻEE)

     IL-KUMMISSJONI EWROPEA,
     Wara li kkunsidrat it-Trattat dwar il-Funzjonament tal-Unjoni Ewropea,
     Wara li kkunsidrat id-Direttiva 2003/87/KE tal-Parlament Ewropew u tal-Kunsill tat-13 ta’
     Ottubru 2003 li tistabbilixxi sistema għall-iskambju tal-kwoti tal-emissjonijiet ta’ gassijiet
     serra ġewwa l-Unjoni u li temenda d-Direttiva 96/61/KE10, u b’mod partikolari l-Artikolu
     25a(1) tagħha,
     Billi:
     (1)      L-Artikolu 25a tad-Direttiva 2003/87/KE jagħti s-setgħa lill-Kummissjoni li tadotta
              dispożizzjonijiet li jeskludu t-titjiriet li jaslu minn pajjiż terz mill-iskema tal-UE għall-
              iskambju tal- kwoti tal-emissjonijiet (l-ETS tal-UE). Jenħtieġ li tali dispożizzjonijiet
              jipprovdu għal interazzjoni ottimali bejn l-ETS tal-UE u l-miżuri ta’ pajjiż terz biex
              jitnaqqas l-impatt tal-avjazzjoni fuq it-tibdil fil-klima.
     (2)      Il-Ftehim bejn l-Unjoni Ewropea u l-Konfederazzjoni Żvizzera dwar il-kollegament
              tal-iskemi għall-iskambju tal-kwoti tal-emissjonijiet tal-gassijiet serra tagħhom11 (il-
              “Ftehim”) ġie ffirmat fit-23 ta’ Novembru 2017 u daħal fis-seħħ fl-1 ta’ Jannar 2020.
              Il-Ftehim jipprevedi li t-titjiriet minn ajrudromi li jinsabu fit-territorju tal-Iżvizzera
              lejn ajrudromi li jinsabu fiż-Żona Ekonomika Ewropea (ŻEE) jiġu esklużi mill-ETS
              tal-UE.
     (3)      Għalhekk, jenħtieġ li d-Direttiva 2003/87/KE tiġi emendata sabiex mill-ETS tal-UE
              teskludi t-titjiriet minn ajrudromi li jinsabu fl-Iżvizzera lejn ajrudromi li jinsabu fiż-
              ŻEE. Sabiex tinżamm l-istabbiltà fir-rigward tal-kopertura tal-operaturi, jenħtieġ li dik
              l-esklużjoni ma taffettwax id-dispożizzjonijiet li jeskludu ċerti attivitajiet tal-
              avjazzjoni mill-ETS tal-UE abbażi ta’ limiti speċifikati f’termini ta’ għadd ta’ titjiriet
              jew emissjonijiet għal kull operatur.
     (4)      Għalhekk jenħtieġ li d-Direttiva 2003/87/KE tiġi emendata skont dan.
     (5)      Minħabba li l-Ftehim jidħol fis-seħħ fl-1 ta’ Jannar 2020, dan ir-Regolament jenħtieġ
              japplika minn dik id-data.

     10
              ĠU L 275, 25.10.2003, p. 32.
     11
              ĠU L 322, 7.12.2017, p. 3.

MT                                                       5                                                    MT
 ---pagebreak---      ADOTTAT DIN ID-DEĊIŻJONI:

                                                Artikolu 1
     It-tieni paragrafu tal-entrata “Avjazzjoni” tal-kolonna “Attivitajiet” tat-tabella tal-Anness I
     tad-Direttiva 2003/87/KE jiġi emendat kif ġej:
     (1)     it-tieni paragrafu tal-punt (j) huwa sostitwit b’dan li ġej:
             “It-titjiriet imsemmija fil-punt (l) jew imwettqin esklussivament għat-trasport, fuq
             missjoni uffiċjali, ta’ Re jew Reġina renjanti u l-familja immedjata tagħhom; Kapijiet
             ta’ Stat, Kapijiet ta’ Gvern u Ministri ta’ Gvern, ta’ Stat Membru ma jistgħux jiġu
             esklużi taħt dan il-punt;”
     (2)     il-punt (k) huwa sostitwit b’dan li ġej:
             “(k) mill-1 ta’ Jannar 2013 sal-31 ta’ Diċembru 2030, titjiriet li, ħlief għal dan il-
             punt jaqgħu fi ħdan din l-attività, imwettqa minn operatur tal-inġenji tal-ajru mhux
             kummerċjali li jopera titjiriet b’emissjonijiet annwali totali ta’ inqas minn 1 000
             tunnellata fis-sena (inklużi emissjonijiet minn titjiriet imsemmija fil-punt (l));”;
     (3)     jiżdied il-punt (l) li ġej:
             “(l) titjiriet minn ajrudromi li jinsabu fl-Iżvizzera lejn ajrudromi li jinsabu fiż-
             ŻEE.”.

                                                Artikolu 2
     Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal
     Uffiċjali tal-Unjoni Ewropea.
     Għandha tapplika mill-1 ta’ Jannar 2020.
     Magħmul fi Brussell, 18.5.2020

                                                  Għall-Kummissjoni
                                                  Il-President
                                                  Ursula VON DER LEYEN

MT                                                   6                                                 MT